Virksomhedsbeskrivelse:

PlanOrgan er et eventbureau med en klar målsætning om at skabe merværdi hos kunderne igennem skræddersyede events og konferencer. PlanOrgan har gjort det til sit speciale at kortlægge kundernes behov og ønsker til tiden uden at gå på kompromis med kvaliteten. Lige fra den lille firmafest til den store festival oplevelse, stimulerer PlanOrgan virksomheders motivation til at gøre noget ekstra for deres medarbejdere. Igennem storslåede arrangementer og oplevelser, sørger PlanOrgan for at give alle de deltagende en uforglemmelig aften, der huskes.

Hos PlanOrgan er kreativiteten og storheden i højsædet, hvilket giver sig udslag i tesen om, at ”alt kan lade sig gøre”. PlanOrgan sørger for at afdække samtlige krav til arrangementet, der altid starter med en grundig analysefase sammenholdt med de ressourcer, der er til rådighed. For PlanOrgan handler det om at skabe værdi til kunden med sikker styring, planlægning og eksekvering. At planlægge og udføre et event kræver stor erfaring og know-how, som de fleste virksomheder ikke besidder. Derfor er PlanOrgan det sikre valg som strategisk sparringspartner, når eventplanlægningen skal foretages.

PlanOrgan blev stiftet af Hans Kristen i 2015 med det formål af blive virksomhedernes fortrukne eventbureau i Danmark. Ud over Hans Kristen sidder Grethe Wirkmann og holder styr på arrangementerne, som på 3 år er firdoblet. I marken har Hans Kristen ansat 3 facilatorer/projektledere til at stå for den daglige kontakt med kunderne og følge produktionerne i mål.

Kulturen hos PlanOrgan er skabt på baggrund af en klart defineret strategi, hvor kommunikation og grundigt fodarbejde er nøgleordene i de løsninger, der bliver valgt, og er grundpillen i PlanOrgans virke som eventbureau.

Organisationsformen hos PlanOrgan er organisk lige fra arbejdsdelingen til magtdelingen, hvor alle tager del i ansvaret, og hvor interaktionen er tværgående. PlanOrgans styrke er den flade struktur, hvor alle bidrager med viden og erfaring, og hvor man hurtigt kan omstille sig og reagere på nye krav.

PlanOrgan har sammenfattet 6 punkter i deres organisationsform, der hver især skal bidrage til den daglige kreative tankegang, og samtidig være katalysator for innovation og nytænkning:

* At tonen og ledelsesformen hos PlanOrgan er uformel
* At ansvaret og beslutningsprocesserne hos PlanOrgan ligger hos de ansatte
* At hierarkiet hos PlanOrgan er fladt, også hvad kommunikation angår
* At PlanOrgan lægger vægt på fleksibilitet, for at opnå så stor dynamik som muligt i hverdagen
* At PlanOrgan skal kunne tage hurtige beslutninger
* At alle ansatte hos PlanOrgan bidrager med deres kompetencer og viden

Ydermere har Hans Kristen sørget for at skabe den rette selvforståelse af PlanOrgans grundværdier, så alle de ansatte føler sig opmuntret og engageret til at yde det ekstra, der skal til.

Strategien kan også ses på bundlinjen, og gjorde, at man sidste år kunne løfte Børsens Gazelle pris over hovedet for bedste innovative virksomhed 2017.